
Techninės specifikacijos priedas Nr. 2

PAGRINDINIŲ PASLAUGŲ IR REMONTO PASLAUGŲ ATLIKIMUI REIKALINGŲ PREKIŲ 
(DETALIŲ, MEDŽIAGŲ) IR DARBŲ/PASLAUGŲ UŽSAKYMO BEI TIEKIMO PROCESO ADMINISTRAVIMO TVARKA 

1. Klientas kompensuos Paslaugų teikėjo patirtas išlaidas, susijusias su prekių bei darbų/paslaugų, reikalingų pagrindinių paslaugų ir remonto paslaugų atlikimui, įsigijimu. Visais atvejais Paslaugų teikėjas užtikrina, kad prekės bei darbai/paslaugos, reikalingos pagrindinių paslaugų ir remonto paslaugų atlikimui, būtų įsigytos už ne didesnę nei tuo metu esančią rinkos kainą, bei pateikia Klientui prekių įsigijimą patvirtinančius dokumentus, kurie patvirtintų, kad į prekių ir/ar darbų/paslaugų kainą, kurių įsigijimo išlaidos kompensuojamos, nėra įtrauktas Paslaugų teikėjo pelnas. Kompensuojamos tik Sutartyje nustatyta tvarka su Klientu iš anksto suderintų, pagrindinių paslaugų ir remonto paslaugų atlikimui reikalingų prekių (detalių, medžiagų) ir paslaugų/darbų (toliau bendrai – prekės/paslaugos), įsigijimas.
2. Atsižvelgiant į Paslaugų teikimo grafike numatomas vykdyti paslaugas Paslaugų teikėjas iš anksto, bet ne vėliau kaip prieš penkias dienas iki numatytų paslaugų teikimo dienos arba, esant poreikiui atlikti remonto paslaugas, per 5 (penkias) darbo dienas nuo atitinkamo Kliento prašymo gavimo dienos, atsakingam Kliento asmeniui pateikia šalių suderintos formos prekių/paslaugų sąrašą su preliminariomis kainomis, kuriuose taip pat turi būti nurodomi aiškūs atitinkamų prekių/paslaugų garantijos sąlygos. 
3. Kilus nenumatytoms aplinkybėms arba esant poreikiui atlikti skubias neplanines remonto paslaugas, Paslaugų teikėjas savo iniciatyva nedelsdamas pateikia Kliento Atsakingam asmeniui informaciją apie būtinas prekes/paslaugas su preliminariomis kainomis bei informacija apie joms taikomą garantiją. 
4. Paslaugų teikėjas, pateikdamas informaciją apie būtinas įsigyti prekes/paslaugas, privalo:
4.1. Klientui paprašius pateikti kainų apklausos palyginamąją pažymą, kurioje atsispindėtų tuo momentu rinkoje (bent 3-jų skirtingų pardavėjų) viešoje erdvėje, elektroninėse parduotuvėse, viešose pardavimo vietose skelbiamos (esamos) prekių/paslaugų kainos;
4.2. netaikyti savo antkainio patiekiamoms prekėms/paslaugoms.
5. Paslaugų teikėjas visais atvejais atsako už siūlomų prekių/paslaugų kokybę. Paslaugų teikėjas parenka prekes/paslaugas su įprastomis tokiai prekių rūšiai taikomomis gamintojo garantijomis kaip tai darytų racionalus ir protingas objekto valdytojas. Paslaugos teikėjas taip pat turi būti atsakingas ir pasirūpinti prekių/paslaugų užsakymu iš anksto, kad reikiamos prekės/paslaugos būtų pristatytos laiku ir jų pristatymas nesukeltų kliūčių savalaikiam, nepertraukiamam Sutartinių įsipareigojimų teikimui.
6. Kliento Atsakingas asmuo ne ilgiau kaip per dvi darbo dienas, o kilus nenumatytoms aplinkybėms arba esant poreikiui atlikti skubų neplaninį remontą, - nedelsdamas, peržiūri ir patvirtina prekių/paslaugų užsakymą arba atsisako duoti leidimą atitinkam užsakymui. Kliento Atsakingas asmuo taip pat turi teisę prašyti papildomos informacijos, susijusios su prekių/paslaugų užsakymu, keisti užsakomas prekes/paslaugas alternatyviomis, atsižvelgiant į jų technines charakteristikas ir kainą, bei keisti užsakomų prekių/paslaugų kiekius.
7. Jeigu Klientas nustato, kad tuo momentu rinkoje, viešose pardavimo vietose, elektroninėse parduotuvėse siūlomų prekių/paslaugų rinkos kaina yra mažesnė, nei buvo nurodyta Paslaugų tiekėjo pasiūlyme, tai Paslaugų teikėjas privalo atitinkamai sumažinti prekių/paslaugų kainą arba atlyginti Kliento patirtus nuostolius.
8. Paslaugų teikėjas reikiamų prekių/paslaugų užsakymą visais atvejais privalo suderinti su Kliento Atsakingu asmeniu. Paslaugų teikėjas, nesuderinęs prekių/paslaugų užsakymo su Kliento Atsakingu asmeniu, negali užsakyti prekių/paslaugų dėl kurių nebuvo buvo gautas išankstinis Kliento Atsakingo asmens rašytinis patvirtinimas, išskyrus atvejus, kai kilus nenumatytoms aplinkybėms arba esant poreikiui atlikti skubias neplanines remonto paslaugas, Kliento Atsakingas asmuo žodžiu pateikia atitinkamą patvirtinimą. Jeigu Paslaugos teikėjas panaudoja prekes/paslaugas neturėdamas Kliento patvirtinimo, už tokias prekes/paslaugas Klientas turi teisę neapmokėti.
9. Paslaugos teikėjas organizuoja reikalingų prekių/paslaugų pirkimą, įsigijimą ir pristatymą į objektą savo jėgomis be papildomo mokesčio. 
10. Pirkėjas apmokės tik tas prekių/paslaugų išlaidas, kurių įsigijimą Paslaugų teikėjas galės patvirtinti trečiųjų šalių dokumentais.
11. Paslaugų teikėjas prekių/paslaugų įsigijimą išlaidų pagrindimui reikalingų dokumentų kopijas gali pateikti:
 11.1. kartu su pateiktomis prekėmis;
 11.2. kartu su prekių, paslaugų ar darbų priėmimo perdavimo aktais ir sąskaitą faktūra arba ne vėliau kaip per 3 darbo dienas nuo šių dokumentų pateikimo.
12. Paslaugų teikėjas suteikęs paslaugas ar atlikęs remontą, paslaugų priėmimo – perdavimo akte nurodo panaudotas prekes/paslaugas, nurodant tikslų pavadinimą, kiekį, kainą/įkainį, panaudojimo vietą (pastato adresą, aukštą ir kitą reikalingą informaciją).
13. Paslaugų priėmimo – perdavimo aktą Paslaugų teikėjas pateikia Kliento Atsakingam asmeniui ne vėliau kaip per dvi darbo dienas po atitinkamų paslaugų atlikimo.
14. Kliento Atsakingas asmuo ne ilgiau kaip per dvi darbo dienas nuo akto gavimo peržiūri ir patvirtina atliktų darbų priėmimo – perdavimo aktą. Kliento Atsakingas asmuo turi teisę prašyti papildomos informacijos, susijusios su prekių/paslaugų panaudojimu, prašyti patikslinti akte pateikiamą informaciją.
15. Mėnesio gale Paslaugų teikėjas kartu su suteiktų paslaugų priėmimo – perdavimo aktu pateikia Klientui bendrą medžiagų ir detalių nurašymo (sunaudojimo, tarpusavyje suderintą) aktą, įsigytų/gautų iš Kliento lėšų mėnesio eigoje, nurodydamas panaudotas medžiagas ir detales, darbus, paslaugas, jų tikslų pavadinimą, kiekį, kainą/įkainį bei panaudojimo vietą.
16. Jeigu taikoma, medžiagoms ir detalėms turi būti eksploatacinių savybių deklaracija, garantiniai lapai, sertifikatai bei kiti šioje sutartyje numatyti dokumentai. 


